রিপোর্ট থেকে সন্তোষজনক, হাসপাতাল থেকে ছাড়া পেলেন জনদীপ ধনকড়

নয়াদিল্লি: হাসপাতাল থেকে ছাড়া পেলেন উপ রাষ্ট্রপতি জগদীপ ধনকড় (Vice President Jagdeep Dhankhar) । দিল্লির এইমস (Delhi AIIMS) হাসপাতালে চিকিৎসাধীন ছিলেন তিনি। চিকিৎসকেরা তাঁকে বাড়িতে আরও কয়েকদিন সম্পূর্ণ বিশ্রামে থাকার পরামর্শ দিয়েছেন।

এইমস হাসপাতাল সূত্রে জানানো হয়েছে, উপরাষ্ট্রপতি ধনকড় নিবিড় পর্যবেক্ষণের মধ্যে রাখা হয়েছিল। কিছুদিন বিশ্রামে থাকার পর তিনি আবার সাধারণ জীবনযাপনে ফিরে আসবেন বলেই আমরা আশাবাদি।

গত ৯ মার্চ বুকে ব্যথা নিয়ে দিল্লির এইমস হাসপাতালে ভর্তি হন জগদীপ ধনকড়। রাত ২ টো নাগাদ তাঁকে ভর্তি করা হয়। চিকিৎসক রাজীব নারং ধনকড়কে পর্যবেক্ষণের দায়িত্বে ছিলেন। তিনি হাসপাতালের কার্ডিওলজি বিভাগের প্রধান। উপরাষ্ট্রপতির চিকিৎসায় একটি মেডিক্যাল বোর্ড গঠন করা হয়েছিল।

আরও পড়ুন: ফের করোনার দাপট! আক্রান্ত এক মহিলা

এইমস সূত্রে খবর, ধীরে ধীরে উপরাষ্ট্রপতির শারীরিক অবস্থার উন্নতি হতে থাকে। রিপোর্ট সন্তোষজনক হওয়ার পরেই তাঁকে হাসপাতাল থেকে ছাড়ার সিদ্ধান্ত নেওয়া হয়। সেই মতো আজ তাঁকে হাসপাতাল থেকে ছুটি দেওয়া হয়েছে। এখন বেশ কয়েকটা দিন তাঁকে সম্পূর্ণ বিশ্রামে থাকার পরামর্শ দেওয়া হয়েছে।

এক্স হ্যান্ডেলে উপরাষ্ট্রপতি, তাঁর পাশে থাকার জন্য ভারত ও ভারতের বাইরে তাঁর সমস্ত শুভাকাঙ্খীকে ধন্যবাদ জ্ঞাপন করেছেন।